**Egyes energetikai tárgyú kormányrendeletekről szóló előterjesztés (JEF/16344 /2016-NFM)**

Az egyes energetikai tárgyú kormányrendeletekről szóló előterjesztésre **a társadalmi egyeztetés során a következő szervezetek tettek észrevételt:** MOL Nyrt., EON Hungária Zrt., Techem Kft., Magyar Távhőszolgáltatók Szakmai Szövetsége, ELMŰ Nyrt., FGSZ Zrt.

**A MOL Nyrt. észrevételei a következők voltak:**

* a villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet (a továbbiakban: Vet. Vhr.) új *„Elektromos gépjármű töltésére vonatkozó engedély”* alcíméhez tett általános észrevételt, továbbá
* a villamosenergia-rendszer jelentős zavara és a villamosenergia-ellátási válsághelyzet esetén szükséges intézkedésekről szóló kormányrendelet-tervezethez az alapvető felhasználói körre vonatkozó szabályozás egyes elemeivel kapcsolatban,
* a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet (a továbbiakban: Get. Vhr.) a szállítóvezeték karbantartása céljából, pénzügyi ellentételezés nélkül történő gázszünet alkalmazásának szabályaival kapcsolatban.

**Az EON Hungária Zrt. észrevételei a következők voltak:**

* a Vet. Vhr. földgáz-kereskedelemre vonatkozó szabályai körében a felhasználó változással kapcsolatos ügyintézésre vonatkozó rendelkezéseinek módosítására,
* a Get. Vhr. egyensúlytartásra vonatkozó szabályozásának módosításával kapcsolatban,
* a Get. Vhr. gázmérő cseréjére vonatkozó szabályozásának módosításával kapcsolatban,
* Vet. Vhr-nek az elektromos gépjármű töltésére vonatkozó engedély iránti kérelemhez benyújtandó dokumentumokkal kapcsolatos új szabályaira vonatkozóan tett javaslatot.

**Az ELMŰ Nyrt. észrevételei a következők voltak:**

* Vet. Vhr-nek az elektromos gépjármű töltésére vonatkozó engedély iránti kérelemhez benyújtandó dokumentumokkal kapcsolatos új szabályaira tett javaslatokat.

**A Magyar Távhőszolgáltatók Szakmai Szövetségének az észrevételei a következők voltak:**

* a távhőszolgáltatásról szóló 2005. évi XVIII. törvény végrehajtásáról szóló 157/2005. (VIII. 15.) Korm. rendelettel (a továbbiakban: Tszt. Vhr.) kapcsolatban a távhőtermelői létesítési és működési, valamint a távhőszolgáltatói működési engedély szabályozására vonatkozóan,
* a Tszt. Vhr-ben a költségmegosztás szabályaira vonatkozóan,
* a Get. Vhr. gázmérő cseréjére vonatkozó szabályozásának módosításával kapcsolatban tett javaslatokat.

**A Techem Kft. észrevételei a következők voltak:**

* a Tszt. Vhr-ben a költségmegosztás szabályai körében a költségmegosztó felszerelésére, valamint alkalmazására vonatkozóan tett javaslatokat.

**Az FGSZ Zrt. észrevételei a következők voltak:**

* a Get. Vhr. a szállítóvezeték karbantartása céljából, pénzügyi ellentételezés nélkül történő gázszünet alkalmazásának szabályaival kapcsolatban,
* az együttműködő földgázrendszerhez való hozzáférésre vonatkozó szabályok módosításával kapcsolatban tett észrevételeket.

**A Nemzeti Fejlesztési Minisztérium a következő módon kezelte a beérkezett észrevételeket:**

A szakterület mindegyik beérkezett észrevételt megvizsgálta és a – szabályozás előkészítéséért felelős – Magyar Energetikai és Közmű-szabályozási Hivatallal leegyeztette. Az ez alapján elfogadható javaslatok beépítésre kerültek a közigazgatási államtitkári értekezletre benyújtott tervezetekbe. A társadalmi egyeztetés során beérkezett javaslatok elutasításának okai: vagy túlterjeszkedtek az adott előterjesztés szerinti módosítások keretein, vagy a kormányzat energiapolitikai céljaival nem voltak összeegyeztethetőek, vagy pedig szakmailag nem voltak elfogadhatóak, illetve támogathatóak.